*Likumprojekts*

**Grozījumi Augstskolu likumā**

Izdarīt [Augstskolu likumā](https://likumi.lv/ta/id/37967-augstskolu-likums) (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 2001, 1. nr.; 2003, 12. nr.; 2004, 13. nr.; 2006, 8. nr.; 2007, 6., 11. nr.; 2008, 15. nr.; 2009, 2., 14. nr.; Latvijas Vēstnesis, 2009, 194. nr.; 2010, 38., 206. nr.; 2011, 117., 202. nr.; 2012, 190. nr.; 2013, 40., 92., 188. nr.; 2014, 214., 257. nr.; 2016, 108., 125., 241. nr.; 2017, 90., 236. nr.; 2018, 36., 132., 216. nr.; 2019, 240. nr., 2020, 80B.nr.) šādus grozījumus:

1. 85.pantā:

izteikt pirmo daļu šādā redakcijā:

“(1) Ārvalstīs iegūto akadēmisko grādu un izglītības dokumentu, kā arī vidējo izglītību apliecinošu dokumentu (turpmāk šajā pantā — izglītības dokuments) ekspertīzi veic Akadēmiskais informācijas centrs, izņemot šā panta 1.1 daļā minēto dokumentu ekspertīzi.”;

papildināt pantu ar 1.1 daļušādā redakcijā:

“(11) Ministru kabineta noteiktām prasībām atbilstošajai augstskolai ir tiesības veikt par pēdējo trīs gadu laikā Eiropas Savienības valstīs, Eiropas Ekonomikas zonas valstīs, Šveices Konfederācijā un Ministru kabineta noteiktās ārvalstīs izsniegto izglītības dokumentu un ārvalstīs iegūto akadēmisko grādu apliecinošu dokumentu ekspertīzi atbilstoši šā panta otrajai daļai un Ministru kabineta noteiktajā kārtībā, ja šo dokumentu īpašnieks ir iesniedzis šādai augstskolai iesniegumu studiju uzsākšanai vai studiju turpināšanai Latvijā, un izsniegt šā panta trešajai daļā minēto izziņu. Ja augstskola neveic šo dokumentu ekspertīzi, tad to izpilda Akadēmiskās informācijas centrs.”;

papildināt otrās daļas 2.punktu pēc vārdiem “kādam Latvijā” ar vārdiem “izglītības dokumentam”;

papildināt trešo daļu pēc vārdiem “kādam Latvijā” ar vārdiem “izglītības dokumentam”;

papildināt piekto daļu ar otro teikumu šādā redakcijā:

“Minēto lēmumu augstskola var pieņemt, pamatojoties uz savas izsniegtās izziņas pamata, ja tā ir veikusi šā panta 1.1 daļā minēto dokumentu ekspertīzi.”;

papildināt pantu ar sesto, septīto, astoto, devīto un 10. daļu šādā redakcijā:

“(6) Izziņu, kuru ir izsniegusi šā panta 1.1 daļā minētā augstskola, Eiropas Savienības valsts, Eiropas Ekonomikas zonas valsts, Šveices Konfederācijas vai Ministru kabineta noteiktās ārvalsts izsniegtā izglītības dokumenta un ārvalstī iegūtā akadēmiska grāda apliecinoša dokumenta īpašnieks pievieno iesniegumam studiju turpināšanai Latvijā citā augstskolā, kura, pamatojoties uz to,  pieņem lēmumu par attiecīgajā ārvalstī iegūtā akadēmiskā grāda un izsniegtā izglītības dokumenta atzīšanu studiju turpināšanai Latvijā.

“(7) Ministru kabinets nosaka prasības augstskolai šā panta 1.1 daļā minēto dokumentu ekspertīzes veikšanai, kārtību, kādā piešķir augstskolām tiesības veikt ekspertīzi un izsniegt šā panta 1.1 daļā minēto izziņu.

(8) Ministru kabinets nosaka prasības šā panta pirmajā un 1.1 daļā minēto dokumentu ekspertīzes veikšanai un kārtību, kādā izsniedz izziņu.

(9) Ministru kabinets nosaka ārvalstu sarakstu, izņemot Eiropas Savienības valstis, Eiropas Ekonomikas zonas valstis, Šveices Konfederāciju, kuru pēdējo trīs gadu laikā iegūto akadēmisko grādu un izsniegto izglītības dokumentu ekspertīzi var veikt augstskola, kurā ārvalsts izsniegtā izglītības dokumenta un ārvalstī iegūtā akadēmiskā grāda apliecinoša dokumenta īpašnieks ir iesniedzis iesniegumu studiju uzsākšanai vai studiju turpināšanai Latvijā.

(10) Šā panta piektajā un sestajā daļā minēto augstskolas lēmumu var pārsūdzēt tiesā Administratīvā procesa likumā noteiktajā kārtībā.”

1. Papildināt likumu pārejas noteikumus ar 53.punktu šādā redakcijā:

“53. Ministru kabinets trīs mēnešu laikā no grozījumu šā likuma 85.pantā spēkā stāšanās dienas pieņem šā likuma 85.panta septītajā, astotajā un devītajā daļā minētos noteikumus.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L.Lejiņa

Depkovska, 67047772

[anita.depkovska@izm.gov.lv](mailto:anita.depkovska@izm.gov.lv)

Ivsiņa, 67047874

[daiga.ivsina@izm.gov.lv](mailto:daiga.ivsina@izm.gov.lv)